**Riigikeele suvekool koos B2-taseme testimisega 18.–29. august 2025**

**Suvekooli eesmärk:** riigikeeleõppe läbiviimine ja riigikeele oskuse hindamine rühmadesse jagamiseks vastavalt keeleoskuse tasemele.

**Suvekooli maht:** 3 EAP (sh 39 akadeemilist tundi auditoorset tööd, 39 akadeemilist tundi iseseisvat tööd).

**Toimumise aeg: 18.–29.08.2025**

**Toimumise koht: Zoom keskkond**

**Suvekoolis osalemine on õppuritele kohustuslik, suvekool on tasuta ja on osa riigikeele moodulist.**

**Koolituse sihtgrupp:**

kõik üliõpilased/õpilased, kes on lõpetanud eesti keelest erineva õppekeelega õppeasutuse ja kelle riigikeele oskuse tase ei ole piisav selleks, et õppima asuda rakenduskõrgharidus-/kutseõppe tasemel\*.

 \*Õppuri riigikeele oskuse tase ei ole piisav selleks, et õppima asuda rakenduskõrgharidus-/kutseõppe tasemel sel juhul, kui eesti keelest erineva õppekeelega õppeasutuse lõpetanud üliõpilasel/õpilasel puudub Riikliku Eksami- või Kvalifikatsioonikeskuse või SA Innove poolt väljastatud B2-taseme keeleoskuse tunnistus või kui B2-taseme tunnistuse punktisumma on vähem kui 80 punkti.

**Koolituse õpiväljundid. Peale koolituse läbimist osaleja:**

* teab oma riigikeele oskuse taset lähtuvalt B2-taseme kriteeriumitest;
* teab kõrgkoolis õpetatavaid erialasid ja üldist õppekorraldust;
* suudab jälgida ja kaasa rääkida üldisematel tervishoiu-alastel teemadel;
* teab põhilisi grammatikateemasid (liht-, täis- ja enneminevik; käänded; sihitis; umbisikuline tegumood; tegusõnade rektsioonid; omadussõnad; modaalsõnad; määrsõnad) ja oskab neid kasutada.

**Koolituse hindamine:**

* diferentseeritud/eristav (punktisumma) ja vastavalt hindamise tulemusele toimub rühmade komplekteerimine

Riigikeele testimisel lähtutakse Euroopa keeleõppe raamdokumendis (täpsem info [www.ekk.edu.ee/101183](http://www.ekk.edu.ee/101183)‎) fikseeritud B2-taseme kriteeriumitest ja Tallinna Tervishoiu Kõrgkoolis kehtivast dokumendist „Riigikeele oskuse nõuded ja hindamise kord Tallinna Tervishoiu Kõrgkoolis“ (täpsem info [http://www.ttk.ee/oppimine/keeleope-2/riigikeel/riigikeele-oskuse-nouded...](http://www.ttk.ee/oppimine/keeleope-2/riigikeel/riigikeele-oskuse-nouded-ja-hindamise-kord/)).

**Küsimuste korral võtta ühendust meili teel Siret Piirsaluga aadressil** siret.piirsalu@ttk.ee

**Koolituskava:**

**Kaamera peab tunnis olema sisse lülitatud**

|  |  |
| --- | --- |
| Kuupäev, kellaaeg  | õppejõud Elle Sõrmus ja Siret Piirsalu |
| 18.–19.08 | **Iseseisev töö:** tutvumine eesti keele B2-taseme põhimõtetega, enesekontrolli testide täitmine. Materjal saadetakse enne õppetöö algust.  |
| 21.08 kell 9.00–14.45 (7 akadeemilist tundi) | **Õppetöö:** Rühmakaaslastega tutvumine. Tutvumine Tallinna Tervishoiu Kõrgkooliga. **Test (suuline ja kirjalik osa)****Iseseisev töö:** Sõnavara õppimine, Tallinna Tervishoiu Kõrgkooli tutvustava filmi vaatamine, harjutuste täitmine.  |
| 22.08 kell 9.00–14.45(7 ak tundi) | **Õppetöö:** Tervishoiuga seotud asutused. Tervishoiutöötaja ja patsient.**Grammatika:** määr- ja omadussõnad. Omadus- ja määrsõnade võrdlusastmed.**Iseseisev töö:** sõnavara õppimine,harjutuste täitmine, töölehe täitmine, arutluse kirjutamine. |
| 25.08 kell 9.00–14.00(6 ak tundi) | **Õppetöö:** Inimese keha. Eluviis.**Grammatika**: Ühendtegusõnad, rektsioon, sihitis.**Iseseisev töö:** sõnavara õppimine,teatmeteoste kasutamine, harjutuste täitmine. sõnavara õppimine,video tegemine „Sportimisvõimalused kodu lähedal“,harjutuste täitmine. |
| 26.08 kell 9.00–14.00(6 aktundi) | **Õppetöö:** Ravimid ja ravimite kasutamine. Tuleviku tervishoid.**Grammatika:** Umbisikuline tegumood**Iseseisev töö:** sõnavara õppimine,harjutuste täitmine, arvamuse kirjutamine. |
| 28.08 kell 9.00–14.00(6 ak tundi) | **Õppetöö:** Tervishoiuga seotud elukutsed. Kutsestandard. Aktuaalsed probleemid tänapäeva tervishoius.**Grammatika:** Modaalsõnad. **Iseseisev töö:** kokkuvõtte kirjutamine, esitluse ettevalmistamine, testiks valmistumine |
| 29.08 kell 9.00–14.45(7 ak tundi) | **Õppetöö:** Esitlused ja nende arutelu. Lõputest, kokkuvõtete tegemine |